ইয়াহিয়া ইবনুল হাকাম

**ইয়াহিয়া ইবনুল হাকাম ইবনে আবিল আস** ( ; মৃত্যু: ৭৯০ এর দশক) খলিফা আব্দুল মালিকের ( ) শাসনামলের একজন উমাইয়া রাজনীতিবিদ ছিলেন। তিনি আবদুল মালিক ইবনে মারওয়ানের মামা ছিলেন। এর আগে তিনি খলিফা আলির () বিরুদ্ধে উটের যুদ্ধে অংশগ্রহণ করেন। পরবর্তীতে তিনি উমাইয়া খলিফা মুয়াবিয়ার কাছে দামেস্কে চলে যান এবং সেখানে মুয়াবিয়া ও ইয়াজিদের শাসনামলে একজন দরবারি হিসেবে কর্মরত ছিলেন। এরপর আব্দুল মালিক তাকে ফিলিস্তিনের গভর্নর নিযুক্ত করেন। ৬৯২ সালে দামেস্ক থেকে জেরুজালেমকে সংযুক্তকারী একটি রাস্তা নির্মাণের কৃতিত্ব তাকে দেওয় হয়। তিনি ৬৯৪/৯৫ সালে এক বছরের জন্য মদিনার গভর্নর হিসেবে দায়িত্ব পালন করেন এবং পরবর্তীতে সিরিয়ার উত্তর সীমান্তে বাইজেন্টাইন সাম্রাজ্যের বিরুদ্ধে একাধিক অভিযানের নেতৃত্ব দেন। 

## জীবনী
ইয়াহিয়া ছিলেন আল-হাকাম ইবনে আবিল আসের ছেলে ও খলিফা প্রথম মারওয়ানের (শা. ৬৮৪–৬৮৫) ছোট সৎ ভাই। তার মা গাতাফানের বনু মুর্রা গোত্রের সদস্য ছিলেন। তিনি মারওয়ান ও তাদের ভাই আবদুর রহমানের সঙ্গে কুরায়শের অন্যান্য প্রভাবশালী নেতাদের সঙ্গে মিলিত হয়ে খলিফা আলীর (শা. ৬৫৬–৬৬১) বিরুদ্ধে ৬৫৬ সালের উটের যুদ্ধে লড়াই করেন। এতে আলি বিজয়ী হন এবং ইয়াহিয়া আহত অবস্থায় বাশরার বৃহৎ বনু তামিম গোত্রের একজন সদস্যের কাছে নিরাপদ আশ্রয় পান। এই গোত্রের ব্যক্তি তাকে তাঁর দূর সম্পর্কের আত্মীয় সিরিয়ার গভর্নর মুয়াবিয়া ইবনে আবি সুফিয়ানের কাছে দামেস্কে পৌঁছিয়ে দেন। এরপর ইয়াহিয়া মুয়াবিয়া (৬৬১–৬৮০) এবং তার পুত্র ও উত্তরসূরি প্রথম ইয়াজিদের (শা. ৬৮০–৬৮৩) শাসনামলে দামেস্ক শহরেই অবস্থান করেন। ৬৮০ সালে কারবালার যুদ্ধে আলির পুত্র ও ইসলামের নবি মুহাম্মদের নাতি হুসাইন ইবনে আলির হত্যার ব্যাপারে তিনি প্রকাশ্যে নিন্দা জানান।  

৬৮৫ ও ৬৯৪ খ্রিষ্টাব্দের মধ্যে ইয়াহিয়ার ভাতিজা খলিফা আব্দুল মালিক ইবন মারওয়ান (শা. ৬৮৫–৭০৫) তাকে ফিলিস্তিনের গভর্নর নিযুক্ত করেন। ইয়াহিয়ার নাম একটি সড়কের স্মারকশিলায় উল্লেখ করা হয়েছে, যা সামাখের কাছে পাওয়া গেছে। সেখানে তাকে আব্দুল মালিকের পক্ষে গোলান মালভূমির ফিক পাস রাস্তা নির্মাণের তত্ত্বাবধানের দায়িত্ব দেওয়া হয় বলে উল্লেখ আছে। শিলালিপিটি ৬৯২ সালের মে/জুন মাসের, যা রাস্তা স্থাপনের প্রাচীনতম ইসলামি শিলালিপি হিসেবে ধরা হয়।

৬৯৪/৯৫ সালে ইয়াহিয়া মদিনার গভর্নর নিযুক্ত হন; কিন্তু পরবর্তী বছরই তাকে দামেস্কে বদলি করা হয়। সেই সময়ে তিনি মালাতিয়া ও মাসিসার আশেপাশে বাইজেন্টাইনদের বিরুদ্ধে গ্রীষ্মকালীন অভিযান পরিচালনা করেন। ৬৯৭/৯৮ সালে তিনি মারজুল শাহমে অবস্থিত বাইজেন্টাইন দুর্গের বিরুদ্ধে অভিযান চালান।

এটি সম্ভবত ৬৯৮/৬৯৯ সালে ঘটে। কারণ ইয়াহিয়া ৭০০ সালের পূর্বেই মৃত্যুবরণ করেন। তার সমাধিস্থল গোলান মালভূমির কাৎজরিনে পাওয়া গেছে। কুফী আরবি লিপিতে তার সমাধিফলকের শিলালিপিতে লেখা আছে, “হে আমার প্রভু, ইয়াহিয়া ইবনুল হাকামের প্রতি দয়া করুন এবং তাকে ক্ষমা করুন।”

## পরিবার ও উত্তরাধিকার
ইয়াহিয়া মদিনার গভর্নর থাকাকালীন আব্দুর রহমান ইবনে আউফের কন্যা উম্মুল-কাসিম আল-সুগরাকে বিয়ে করেন।  ইয়াহিয়া ছেলে ইউসুফ খলিফা আবদুল মালিক ইবনে মারওয়ানের শাসনামলের শেষের দিকে মসুলের গভর্নর হিসেবে দায়িত্ব পালন করেন। তার অপর ছেলে আল-হুর ও নাতি ইয়াহিয়া ইবনুল হুরও যথাক্রমে ৭২৭–৭৩২ এবং ৭৩২ সালে ওই প্রদেশে গভর্নরের পদে কাজ করেন। ইয়াহিয়ার কন্যা আমিনা আব্দুল মালিকের ছেলে ও ভবিষ্যৎ খলিফা হিশাম ইবনে আবদুল মালিকের সঙ্গে বিবাহ বন্ধনে আবদ্ধ ছিলেন।  

পরবর্তীতে তাঁর অপর কন্যা উম্মে হাকিমও হিশামের সঙ্গে বিবাহ বন্ধনে আবদ্ধ হন। উম্মে হাকিম তার মাতা জয়নব বিনতে আব্দুর রহমানের মতোই সৌন্দর্যের জন্যে বিখ্যাত ছিলেন।  তিনি পাঁচ ছেলে জন্ম দেন,  যাদের মধ্যে সুলায়মান, মাসলমা,  ইয়াযিদ আল-আফকাম ও মুয়াবিয়া উল্লেখযোগ্য ছিলেন। মুয়াবিয়ার পুত্র প্রথম আব্দুর রহমান ৭৫৬ সালে আধুনিক স্পেনের কর্দোবায় উমাইয়া আমিরাত প্রতিষ্ঠা করেন।

## তথ্যসূত্র


## গ্রন্থপঞ্জি

* 
* 
* 
* 
* 
* 
* 
* 
* 
* 
* 
* 
* 

বিষয়শ্রেণী:উমাইয়া খিলাফতের ব্যক্তি
বিষয়শ্রেণী:৬৯০-এর দশকে মৃত্যু
বিষয়শ্রেণী:মদিনার উমাইয়া গভর্নর